
  GAYLE WINDHAM, grófzWesthavenu, sa pokojne oddával trom obľúbeným potešeniam - samote, pokoju atichu.


  Jednoduché plány sú najlepšie, pomyslel si, keď si nalieval brandy, abrat mal pravdu, že pod lampou býva najväčšia tma. Pre slobodného vojvodovho dediča bolo takmer nemožné vyhýbať sa vydajachtivým slečinkám zvyššej spoločnosti. Všade po ňom túžili agrófovou povinnosťou bolo všade sa ukázať.


  Ale toto leto nie. Spokojne sa usmial. Toto pekelne horúce leto strávi práve tu, vúžasne prázdnom Londýne. Nekonečné vidiecke večierky, zábavyna lodiach avšetky ostatné spoločenské podujatia sa budú musieť zaobísť bez neho.


  Westhavenov otec mal na vidieku priveľké možnosti, agróf netúžil poskytnúť mu výhodu navyše.


  Vojvoda zMorelandu bol ľstivý, odhodlaný abezohľadný starý darebák. Mal len jediné prianie - aby sa jeho dedič oženil amal synov. Westhaven sa však pýšil tým, že doteraz všetkým otcovým nástrahám unikal. Raz už sa musel zasnúbiť, no zväzok našťastie vposlednej chvíli zmarila nevestina rodina. Raz stačilo. Westhaven bol svedomitý syn, plnil si povinnosti, podporoval súrodencov, právne zastupoval otca aochotne sa staral oinvestície imajetok. Ale odmietal sa oženiť snejakou vyškerenou bábkou aplodiť sňou deti ako pes vruji.


  Gróf sa šťastlivo vyhol nezmyselným radovánkam auž začal pociťovať blahodarný vplyv samoty. Pokojné dni anoci mu postupne dodali veselú iskru, hoci zvyčajne pôsobil odmerane. Všímal si rôzne maličkosti, či už vôňu ruží azemolezu vo svojom mestskom sídle, alebo kyticu kvetov, ktorá krášlila prázdny kozub len pre jeho potešenie. Osamote mu lepšie chutilo avobliečkach voňajúcich levanduľou spal ako dudok. Vnoci začul suseda hrať na klavíri azavčas rána knemu zkuchyne doľahol smiech.


  Bol by zo mňa ukážkový mních, pomyslel si, keď hľadel na kvety vstudenom kozube. Mnísi si však veľa samoty neužijú, anemajú ani veľa príležitostí stretnúť sa snežným pohlavím.


  Jedna jeho drobná predstaviteľka práve potichu vošla do knižnice, rýchlo sa uklonila apustila sa polievaťkvety. Pozoroval, ako sa nehlučne pohybuje, arozmýšľal, kedy ju asi prijali do domácnosti. Utešená osôbka sladnými pohybmi vyzerala veľmi obratne.


  Slúžka zastala pri kozube anahla sa ponad mriežku, aby opatrne doliala vodu do širokej misy s ružami na rošte. Komu napadlo položiť kvety do prázdneho kozuba, uvažoval vduchu Westhaven, ale vzápätí si uvedomil, že dievčaťu to trvá akosi pridlho.


  „Čo sa deje?“ spýtal sa, ahoci nechcel hovoriť podráždene, očividne sa mu to podarilo, lebo dievčina sa strhla aschúlila. Napriek jeho tónu sa nevystrela, neuklonila anenechala ho vychutnávať brandy osamote.


  „Čo sa deje?“ snažil sa hovoriť pomalšie, slúžky predsa nebývajú obdarené veľkou inteligenciou. Zhrdla sa jej vydral podivný vzlyk, jasný znak rozrušenia. Ani sa nepohla, ostala zohnutá nad kozubovou mriežkou skrhlou vruke.


  Westhaven odložil brandy avstal zkresla, aby zistil, včom je problém. Dievča neustále vzlykalo, čo sa mu vôbec nepozdávalo. Preboha, veď kslúžkam si nikdy nedovoľoval.


  Keď sa priblížil ku kozubu, dievčina ho opäť podráždila, lebo sa snažila od neho odskočiť, no zároveň mu tým objasnila záhadné správanie - gombíky na živôtiku sa jej zachytili do mriežky. Výška jej nedovoľovala položiť krhlu na zem, takže na vyslobodenie mohla použiť len jednu ruku, ktorou zároveň udržiavala rovnováhu.


  „Tíško,“ upokojoval ju jemne Westhaven. Koniec koncov, mal päť sestier amatku, takže už zistil, že ženy zvyknú robiť zbytočné scény. „Ak položíte tú krhlu apokojne postojíte, ochvíľočku vás vymotám.“


  Slúžka bola celá bez seba, krhlu jej musel zruky priam vypáčiť. Nepovedala ani slovko, iba ticho fikala.


  „Len sa toľko nebojte,“ usiloval sa ju tíšiť, kým sa okolo nej načahoval za mriežkou. „Hneď vás odtiaľto dostanem. Nabudúce najprv posuňte mriežku, až potom polievajte kvety.“ Postupoval neuveriteľne pomaly, ale podarilo sa mu uvoľniť jeden gombík apráve chcel vytiahnuť druhý. Slúžkino fikanie prerástlo do kvílenia.


  „Tíško,“ zamrmlal znova. „Už to bude,už som tie gombíky skoro uvoľnil. Len sa nehýbte...“


  Vtom pocítil mučivú bolesť - medzi plecia mu dopadol úder aroztrhol drahú plátennú košeľu ikožu pod ňou. Vokamihu nasledoval ďalší, keď zovrel slúžku, aby ju ochránil pred útočníkom. Tretí úder šikovne zasiahol zátylok aposlal ho do temnoty.


  


  Gróf zastenal. Obe ženy sa preľakli auprene sa naňho zahľadeli.


  „Dopekla,“ zahundral, podoprel sa rukami apotriasol hlavou. Pomaly sa zaprel aj nohami, napokon sa mu podarilo sadnúť si aopäť pohol hlavou.


  Prudko sa zamračil apohľadom skúmal miestnosť. Všimol si slúžku avzápätí aj druhú ženu. Pokúsil sa spomenúť si, kto to vlastne je. Pracovala preňho, hoci bola primladá na toto zamestnanie. Pani... každá gazdiná bola pani...


  Sidwellová? Sústredene na ňu zazrel. Sommersová... nie.


  Seatonová.


  „Poďte sem,“ zasipel. Bola vysoká asilná,po dome vždy rezko pochodovala. Opatrne knemu prikročila.


  „Pani Seatonová,“ vyštekol nazlostene. „Potrebujem vašu pomoc.“


  Prikývla, prestala sa tváriť ako generál na bojisku akľakla si knemu. Oprel sajej oplece, na chvíľu mu celé telo ochromila bolesť, apotom nenáhlivo vstal.


  „Do mojej izby,“ zavrčal asťažka sa jej pridržiaval, zatiaľ čo sa mu myseľ trochu vyjasňovala. Našťastie sa sním nezhovárala, len zastala, keď otvárala dvere aopatrne ho usádzala na pohovku vedľa kozuba vjeho izbe.


  Obrátila sa kslúžke, ktorá ich nasledovala po schodoch. „Morgan, rýchlo mi prines lekárničku, horúcu vodu ačisté plátno.“


  Dievčina prikývla aodbehla. Dvere nechala pootvorené.


  „Hlúpučké dievča,“ zamrmlal gróf. „Hádam si nemyslela, že by som vás vtomto stave obťažoval.“


  „To určite nie, ale nevidím dôvod, prečo by nemala dodržiavať dekórum.“


  „Moje súkromie je dostatočný dôvod,“ odsekol. „Navyše...“ Zmĺkol, zavrel oči asťažka vydýchol. „Keďže ste sa ma pokúsili zabiť, sotva si môžete klásť podmienky, pani Seatonová.“


  „Nechcela som vás zabiť,“ opravila ho gazdiná. „Len som bránila vašu zamestnankyňu. Myslela som si, že ju obťažuje istý návštevník.“


  Zazrel na ňu neveriacky, sporiadnou dávkou cynizmu, ale ona ostala stáť sprekríženými rukami aodsudzujúco mu pohľad opätovala.


  „Poslal som správu, že sa dnes vrátim zMorelandu,“ pokračoval. „Žiadna návšteva neprišla. Očividne ste sa zmýlili.“


  „Pošta nechodí už dva dni, vaše lordstvo. Kvôli horúčave nefungujú viaceré služby. Aváš brat nezvykne dodržiavať formality, keď vás chce navštíviť.“


  „Odkedy môj brat obťažuje slúžky?“


  „Správa sa dosť priateľsky, vaše lordstvo.“ Pani Seatonová na zdôraznenie vypäla hruď. „AMorgan sa nevie brániť.“ Slúžka sa opäť zjavila, uklonila sa apoložila lekárničku na nízky stôl pred pohovkou.


  „Ďakujem, Morgan.“ Gazdiná sa pozrela priamo na dievčinu astarostlivo vyberala slová. „Prines čaj anejaké mafiny alebo koláčiky.“


  Mafiny? Westhaven by najradšej ohrnul pery. Chcela by doudieranú lebku vyliečiť čajom amafinmi?


  „Mohli by ste si sadnúť na stôl, vaše lordstvo?“ požiadala ho bez toho, aby sa naňho pozrela. „Nech si prezriem váš chrbát ahlavu.“


  Čert to ber, musela mu pomôcť vstať, pohnúť sa asadnúť si na konferenčný stolík. Pri každom pohybe cítil vhlave apleciach žeravú bolesť. Ledva si všimol, že mu pani Seatonová rozopla košeľu, vytiahla ju znohavíc ajemne vyzliekla.


  „Tuším je zničená.“


  „Čo tam po košeli,“ odvetil gróf. „Ale so mnou má otec nejaké plány do budúcnosti, takže ma musíte postaviť na nohy.“


  „Dostali ste úder kutáčom,“ skonštatovala gazdiná, zohla sa aodhrnula mu vlasy nad zátylkom. „Treba to opatrne vyčistiť.“ Pokrčila košeľu apriložila ju krane na záhlaví.


  „Hry so slovíčkami vám nepomôžu, pani Seatonová, keďže ste ma udreli vy,“ precedil cez zuby gróf. „Dočerta, to bolí.“ Chytila ho za čelo apritisla zničenú košeľu na krvácajúcu ranu.


  „Už skoro nekrváca,“ poznamenala. „Achrbát nevyzerá až tak zle.“


  „Koľké to šťastie,“ zahundral pacient. Rukou na čele mu značne zmiernila bolesť, no nielen to. Zacítil sviežu kvetinovú vôňu so štipkou mäty arozmarínu, príjemne mu pripomenula krásy leta. Hebkou dlaňou sa dotkla obnaženého pleca, ale vzápätí ho potrápila dezinfekčným prostriedkom, ktorý zanechal jeho chrbát vpekelných plameňoch.


  „Už sme skoro hotoví,“ zašepkala ochvíľu, Westhaven ju však cez hučanie vušiach takmer nepočul. Spamätal sa až sčelom pritisnutým na jej páse. Zhrbenými plecami sa jej opieral ostehno.


  „Najhoršie už máte za sebou,“ povedala apoložila mu ruku na plece. „Mimochodom, mrzí ma to.“ Jej hlas vyjadroval úprimnú ľútosť, že mu okrem veľkej bolesti privodila aj stratu dôstojnosti.


  „Dostanem sa ztoho.“


  „Nechcete trochu ópia?“ Gazdiná si knemu kľakla sustaraným výrazom vtvári. „Na poranenú hlavu ho ale neodporúčajú.“


  „Už som si svoje pretrpel, zvládnem to,“ vyhlásil gróf. „Musíte mi obliecť župan apriniesť listy zknižnice.“


  „Župan?“ Žena prekvapene zdvihla jemne klenuté čierne obočie. „Zavolám lokaja alebo pána Stensona.“


  „To nepôjde.“ Westhaven sa snažil dostať naspäť na pohovku. „Stenson ostal vMorelande, lebo vojvodov sluha má dovolenku, alokaji už odišli, dnes majú pol dňa voľno,“ vysvetľoval, kým ho gazdiná objala okolo pása apomohla mu sadnúť si.


  „Tak poň zájdem,“ povedala rezignovane aodišla po župan. Gróf sledoval, ako sa vzďaľuje.


  


  Čo je na tom prehodiť župan cez nahé mužské plecia? Lenže pri spomienke na grófa musela Anna otázku trochu pozmeniť - chystala sa zahaliť neuveriteľne široké plecia asvalnaté ramená.


  Pre grófa už pracovala niekoľko týždňov aako-tak ho poznala. Bol príťažlivý, takmer dva metre vysoký, so zelenými očami atmavými gaštanovými vlasmi. Včrtách sa mu jasne odrážal aristokratický pôvod. Vyzeral ako čerstvý tridsiatnik, ale ojeho povahe si nestihla vytvoriť mienku. Odchádzal avracal sa, kedy sa mu zachcelo, na prízemí sa ukázal len zriedka. Veľa času trávil zatvorený vknižnici sobchodným poradcom alebo inými pánmi.


  Obľuboval poriadok, súkromie apravidelnú stravu. Dokázal zjesť obrovské porcie, hoci nikdy veľa nepil. Vstredu apiatok chodieval do klubu, vutorok avo štvrtok zase za milenkou. Vjeho knižnici nechýbal Byron ani Blake, zvykol sa knim uchýliť neskoro vnoci. Mal rád sladkosti asvojho koňa. Väčšinou bol unavený. Vojvoda totiž narobil vúčtoch poriadny zmätok, kým ho pustil ku kormidlu, agróf sa už dlho snažil tento neporiadok napraviť. Úprimne atrochu popudlivo ľúbil svojho posledného vlastného brata Valentina adosiaľ smútil za dvoma bratmi, ktorých stratil.


  Priateľov nemal, no poznal sa skaždým. Nútili ho oženiť sa, preto tak tvrdohlavo odmietal odísť zLondýna počas najväčšej horúčavy vdejinách.


  Podobné myšlienky Anne vírili hlavou, kým medzi grófovým oblečením hľadala tmavomodrý hodvábny župan. Chrbát mu síce obviazala, ak sa mu však znovu otvorí rana na hlave, na tmavej látke nebude vidieť krv.


  „Môže byť, vaše lordstvo?“ Keď sa vrátila do obývačky, ukázala mu župan atrochu sa zamračila. „Ste príliš bledý. Vládzete sa postaviť?“


  „Najprv mi treba vyzuť čižmy,“ odvetil avyložil si veľkú nohu na konferenčný stolík. Anna nespokojne zovrela pery, odložila župan na pohovku astiahla mu jazdecké čižmy.


  „Konečne.“ Pohýbal prstami, len čo ho vyslobodila aj zponožiek. „Mohli by ste mi pomôcť?“ Natiahol ruku, aby mu pomohla vstať. Anna ho podoprela apomaly zdvihla. Dlho takto stáli, kým sa načiahla po župan. Nemotorne mu ho navliekla na obe ruky, až potom mu zahalila plecia.


  „Zvládnete chvíľu stáť?“ spýtala sa, lebo sa mu zatiaľ nevrátila farba.


  „Samozrejme.“ Všimla sa, ako potláča bolesť. „Aj nohavice, pani Seatonová.“


  Nechcela sa sním dohadovať, vyzeral na odpadnutie, ale keď mu šikovne rozopla nohavice, pochopila, že ho má zobliecť. Keby ju plánoval zažalovať za pokus ovraždu, žiadal by ju opomoc pri vyzliekaní?


  „Najlepšie, skôr než zarastiem machom, ak vám to neprekáža.“


  Ich vynútená blízkosť ho očividne ani zďaleka netrápila tak ako ju, atak mu bez okolkov stiahla nohavice.


  Preboha, veď on nemá spodky! Prudko sa zapýrila, no prekvapeniam ešte nebol koniec. Pridržiaval sa jej apostupne dvíhal nohy, aby ho vymotala zoblečenia. Zrazu ho zachvátila bolesť, na sekundu stratil rovnováhu asťažka sa oňu oprel. Na líci pocítila, ako sa dva razy zhlboka nadýchol, zatiaľ čo sa župan roztvoril avystavil na obdiv jeho nahotu.


  „Opatrne,“ zamrmlala anačiahla sa za opaskom. Hoci ho rýchlo zahalila do županu aporiadne ho uviazala, kútikom oka zazrela...


  Nikdy, nikdy vživote sa neprestane červenať, aj keby žila dlhšie ako babička Fran, čo sedávala vkuchyni arozprávala im okráľovi Jurajovi I., ktorý vôbec nevedel po anglicky.


  „Ateraz do postele,“ požiadal gróf upäto.


  Prikývla, pevne ho chytila okolo pása apomohla mu prejsť do vedľajšej izby apo schodíkoch vedúcich kobrovskej posteli sbaldachýnom.


  „Počkajte chvíľku,“ precedil cez zuby asťažka sa jej zachytil. Nechala ho oddychovať pri rohu postele azložila prikrývky.


  „Radšej si ľahnite na brucho, vaše lordstvo.“ Zachmúrene súhlasil aodhodlane hľadel na posteľ. Anna knemu podišla aopatrne ho priviedla kčelu. Obrátili sa aspolu si sadli.


  Westhaven sa odmlčal asrukou na jej pleciach sasnažil lapiť dych.


  „Prineste mi listy,“ pripomenul jej.


  Pochybovačne sa zamračila aprikývla. „Nehýbte sa, vaše lordstvo. Mohli by ste spadnúť aznovu sa doráňať.“


  


  Odišla rezko ako vždy aopäť nechala grófa hľadieť za ňou azvažovať jej radu - keby zomrel, Valentine by mu nikdy neodpustil. Špičkami nôh opatrne vytiahol spod postele nočník, použil ho, prstami na nohách naň potichu uložil veko azasunul ho naspäť.


  Preboha, napadlo mu, keď sa opäť zahaľoval, veď jeho gazdiná videla rodinné klenoty budúceho vojvodu...


  Mal by byť pobúrený aznechutený, napokon, musel prijať jej pomoc, no cítil len pobavenie avďačnosť, že sa oňho postarala. Mohla zavolať lekárov, ale on ich neznášal, agazdiná to bezpochyby vedela.


  Opatrne sa natiahol auložil vankúše tak, aby si mohol ľahnúť na bok. Každý pohyb vyvolal vlnu bolesti. Keď sa gazdiná vrátila, ešte stále sedel na posteli.


  Zdvihol obočie. „Čaj?“


  „Určite vám nezaškodí,“ odvetila. „Priniesla som aj citronádu sľadom, dnes prišli nové zásoby.“


  „Dám si citronádu.“


  Gróf obýval zadnú časť domu. Jeho tienisté izby mali vysoký strop aboli pohodlné aj vhorúčavách, najmä vďaka radu otvorených okien pod strechou, ktoré vypúšťali teplo von.


  Pani Seatonová mu podala vysoký orosený pohár agróf si opatrne odpil. Dopriala mu štedrú dávku cukru, nuž sa napil trochu viac.


  „Vy si nedáte?“ spýtal sa,hľadiac, ako chodí po izbe.


  „Som vaša zamestnankyňa.“ Odišla knočnému stolíku, vzala krhlu adoliala vodu do vázy na okne. „Atreba poliať ruže.“


  „Takže to vy ste zmôjho domu spravili kvetinárstvo?“ vyzvedal, keďdopil citronádu.


  „Presne tak. Máte nádherný dom, vaše lordstvo, akvety jeho krásu zvýrazňujú.“


  „Zobudíte ma, ak budem spať vyše hodiny?“ spýtal sa pri márnom pokuse položiť pohár naspäť na nočný stolík. Vzala mu ho apozrela mu do očí.


  „Budem vás kontrolovať každú hodinu až do rána, vaše lordstvo, ale kým sa uložíte, mali by ste niečo zjesť. Vynechali ste čaj ivečeru.“


  Pozrel sa na tácku. Ležal na nej tanier sveľkým pocukrovaným čučoriedkovým mafinom.


  „Odkrojte mi polovicu,“ požiadal ju obozretne. „A,prosím vás, sadnite si. Neposedné ženy nemôžem vystáť.“


  „Niekedy mi pripomínate vášho otca,“ poznamenala, keď odkrojila polovicu mafinu asadla si knemu. „Obaja ste autoritatívni.“


  „Chceli ste povedať smiešni,“ opravil ju anedôverčivo si obzrel mafin, kým si kúsok odhryzol.


  „Váš otec nie je smiešny, hoci niektoré jeho intrigy sú.“


  „Tuším mám diplomatickú gazdinú, ktorá pečie celkom dobré mafiny,“ podotkol sironickým úsmevom. „Radšej ho zjem celý, aspoň nič neostane nazvyš.“


  „Chcete naň aj trochu masla?“


  „Iba trošku. Ako ste sa dozvedeli ointrigách môjho otca?“


  „Služobníctvo odjakživa klebetí.“ Pokrčila plecami avzápätí si uvedomila, že sa správa príliš nenútene. Mlčky natierala mafin maslom. „Jeho špehovia vraj sledujú každú vašu schôdzku.“


  „Smiešne je, že ten starý darebák manipuluje všetkými slečinkami, ktoré na mňa číhajú na spoločenských udalostiach,“ odsekol. „Každá sa chce stať vojvodkyňou, tak sa ku mne hrnú ako ovce, ato ja nestrpím.“ No ak má špehov aj vdome mojej milenky, pomyslel si nespokojne, tak zbohom. „Nech si otec intriguje, koľko chce, ja si manželku vyberiem sám, ďakujem pekne. Priniesli ste len jeden mafin?“ Zamával na ňu posledným kúskom.


  „Pre istotu som vzala dva, ak by vám náhodou zachutili. Dáte si maslo?“ Zplátennej výstelky malého košíka vybrala druhý mafin.


  Všimol si šibalské iskričky vjej očiach azistil, že sa tiež uškŕňa.


  „Len trošku, akvapku citronády.“


  „Nechystáte sa na mňa podať žalobu, alebo áno?“ spýtala sa bez rozmýšľania. Vzápätí sa zamračila, akoby jej slová vyleteli zúst proti jej vôli.


  „Skvelý nápad,“ zhodnotil jej otázku avzal si jedlo. „Prečo to nerozhlásiť celému svetu? Vojvodovho syna zložila vlastná gazdiná, lebo si myslela, že obťažuje slúžku.“


  „Veď ste ju obťažovali, ato nebolo vhodné, vaše lordstvo.“


  „Pani Seatonová,“ zazrel na ňu povýšenecky. „Nikdy neobťažujem služobníctvo. Do kozubovej mriežky sa jej zachytili gombíky anemohla sa vyslobodiť. To je všetko.“


  „Gombíky?“ Ruka jej vyletela kústam aon si uvedomil, že po vysvetlení videla celú scénu vnovom svetle. „Vaše lordstvo, prosím vás oodpustenie.“


  „Vyliečim sa, pani Seatonová.“ Takmer sa usmial nad jej rozrušením. „Nabudúce sa radšej spýtajte, čo to stváram, aušetríte nám obom kopu poníženia.“ Vrátil jej pohár. „Nebojte sa, odplata vás neminie.“


  „Odplata?“


  „Veru tak. Som totiž neznesiteľný pacient.“


  


  Anna po zotmení driemala, keď začula, že ju zvedľajšej izby volá gróf.


  „Kde ste, vaše lordstvo?“


  „Tu predsa, aodmietam vykrikovať vo vlastnom dome, aby si ma zamestnanci vôbec všimli.“


  Bude zneho neznesiteľný vojvoda, soptila vduchu. Potom vstala avošla do spálne. „Čo si prajete?“


  „Nerád by som písal poležiačky,“ odvetil azahľadel sa na ňu cez okuliare sdrôteným rámom. „Mohli by ste si priniesť podložku apomôcť mi?“


  „Samozrejme.“ Anna odišla do obývačky po podložku, ale nemala si kam sadnúť.


  „Sadnite si na koniec postele,“ pokynul jej gróf netrpezlivo. Za takúto neprístojnosť naňho veľmi nevrlo zazrela. Vykĺzla zpapúč, vyšplhala sa na posteľ asprekríženými nohami sa oprela ostĺpik.


  „Viete čítať apísať?“ vyzvedal, opäť ju skúmajúc spoza okuliarov.


  „Po francúzsky, anglicky alatinsky. Trochu ovládam aj nemčinu, gaelčinu, waleštinu ataliančinu.“


  Na okamih sa začudoval nad jej ostrou odpoveďou, no nechal ju pohodlne sa usadiť apotom začal pomaly diktovať správu pre jedného zo správcov svojich pozemkov. Chválil ho za poctivú prácu, vďaka ktorej budú mať slušné zásoby sena, anavrhoval mu sústrediť sa na zavlažovacie kanály, pokiaľ zreje obilie.


  Ďalší list bol oportskom víne, ktoré na vojvodovu žiadosť poslali do Morelandu.


  Vnasledujúcom vyjadril sústrasť istej vdove - jej manžel pracoval na grófovom pozemku. Gróf pokračoval vdiktovaní, až kým nedokončil celú kôpku korešpondencie.Chýlilo sa kpolnoci.


  „Ste unavená, pani Seatonová?“ spýtal sa, keď Anna orezávala pero.


  „Zapisovanie nie je veľmi náročné, vaše lordstvo,“ odpovedala, avravela čistú pravdu. Mal nádherný zamatový barytón apovýšený tón sa zneho pri diktovaní celkom vytratil, takže zaznievali iba rázne spoluhlásky alákavé zaoblené samohlásky, jasný znak vzdelania, zámožnosti adobrého pôvodu.


  „Môj obchodný poradca by si zvás mohol vziať príklad vo zdvorilosti,“ skonštatoval gróf. „Ak teda nie ste unavená, mohli by ste zabehnúť do kuchyne adoniesť mi nejaký nápoj. Nerád vás zaťažujem, no po toľkom diktovaní sa potrebujem trochu osviežiť.“


  „Prinesiem vám ešte niečo?“ opýtala sa apoložila podložku na nočný stolík.


  „Prineste mafin,“ privolil. „Moje trávenie je trochu rozkolísané, ale minulý mi nerobil problémy.“


  „Minulé dva,“ prehodila pri odchode.


  Doprial jej posledné slovo, vlastne dve slová, aopäť so záujmom sledoval, ako odchádza. Hádal jej čosi vyše dvadsať rokov. Vojna sNapoleonom zanechala vmnohých krajinách veľa čerstvých vdov, možno knim patrila aj jeho gazdiná.


  Po prvý raz si okrem mladého veku všimol ijej krásu. Pravdaže, nijako ju nezdôrazňovala, to by neriskovala žiadna slúžka, ktorá má všetkých päť pohromade. Vyberavý gróf si ale vďaka vynútenej blízkosti uvedomil, že pod fádnymi šatami skrýva skvelú postavu. Spod lesklých tmavohnedých vlasov sčervenými azlatými pramienkami jej žiarili svetlé sivé oči. Črty tváre pôsobili exoticky, poukazovali na východný, stredomorský či dokonca cigánsky pôvod. Bola pravým opakom jeho nízkej, bledej modrookej milenky, pohybujúcej sa na okraji lepšej spoločnosti.


  Zamračene rozmýšľal, prečo si pre milostný život vybral drobnú žienku, keď mu viac vyhovovali vysoké ženy. Nebolo však preňho jednoduché nájsť si milenku. Ako gróf abudúci vojvoda nechcel chodiť do verejného domu atiež si netúžil začínať sochotnými vdovami, lebo vedel, že by ho vtiahli do manželského zväzku rovnako rýchlo ako ostatné vydajachtivé slečinky.


  Ostala mu teda len Elise, aspoň keď bola vLondýne.


  Zachmúrene si vzal list od brata. Vojvoda smanželkou sa vybrali na dvojtýždňové prázdniny do Morelandu, atak ich Valentine strážil. Sám najradšej trávil čas na vidieku, kde mohol kedykoľvek hrať na klavíri alebo jazdiť na koni.


  Valentine však nezaháľal aksvojej správevpostskripte pripísal: Kým si bol preč, tvoje pozemky vTambray okopával amožno aj povysádzal Renfrew. Ktovie, komu pripadne žatva.


  Elise bývala vprenajatom dome na Tambray Street. Mladý barón Renfrew miloval zábavu adal sa na ňu ľahko nahovoriť, takže dámy ho zbožňovali. Nech sa aj Elise pobaví, pomyslel si gróf, keďže ich vzťah bol čisto praktický. Ak boli obaja vmeste, očakával, že ho prijme na dohodnutých schôdzkach, inak si mohli užívať, ským sa im zachcelo.


  Ak vôbec mal čas achuť, čo sa vposlednom období nestávalo.


  „Priniesla som vám citronádu, vaše lordstvo.“ Anna položila tácku na koniec postele apodávala mu pohár.


  Pohľadom preletel podnos apotom sa na gazdinú pozorne zadíval. „Na balkóne nám bude príjemnejšie, pani Seatonová.“


  „Ako si želáte.“ Položila pohár naspäť, otvorila presklené dvere apostavila sa kposteli. Gróf sa opatrne posunul na jej kraj apočkal, kým si sadla achytila ho okolo pása.


  „Čo to tu vonia?“ vyzvedal, zatiaľ čo sa chystala vstať.


  „Moja voňavka, vyrábam si ju sama,“ odvetila aletmo sa naňho obzrela. „Levanduľa apár ďalších prísad. Tento rok sa mi veľmi vydarila.“


  Nahol sa knej aznalecky ju ovoňal.


  „Levanduľa sčímsi sladkým,“ určil bez ohľadu na svoju trúfalosť. „Žeby ľalie?“


  „Možno.“ Gazdiná sa začervenala asklopila pohľad. „Konkrétne tóny sa menia vzávislosti od vášho čuchu a,samozrejme, aj okolitých vôní.“


  „Myslíte moju voňavku? Fíha, to mi nenapadlo.“


  Ešte raz ju ovoňal avyrovnal sa, aby mohol vstať. Sobrovskou nechuťou sa hneď musel oňu oprieť. „Poďme,“ zavelil, keď sa mu prestala točiť hlava. Ochvíľu sa ocitli na balkóne ponorenom do zamatovej letnej tmy.


  „Zemolez,“ vyriekol do nočného vzduchu.


  „Áno, používam aj ten,“ prezradila mu, stojac pri čalúnenej prútenej pohovke. Balkón poskytoval výhľad na zadnú záhradu ajemný vetrík knim privial vôňu kvetov.


  „Poseďte si so mnou,“ požiadal ju auvelebil sa na leňoške. Gazdiná stuhla ačosi vjej postoji mu napovedalo, že pričasto používa veliteľský tón. „Prosím,“ dodal spobavením, ktorému sa neubránil.


  „Nenarodili ste sa ako slúžka,“ odhadol gróf, keď si sadla do prúteného hojdacieho kresla.


  „Pochádzam znižšej šľachty,“ prikývla. „Dosť nízkej.“


  „Máte súrodencov?“


  „Mladšiu sestru astaršieho brata. Podám vám citronádu, vaše lordstvo?“


  „Poprosím vás,“ odvetil, keďže na jeho príkaz prešla dvoma tmavými schodiskami až do kuchyne, aby mu ju priniesla.


  Oblohu neožaroval mesiac ana balkóne bola tma ako vrohu. Gazdiná teda vzala citronádu, chytila grófa za ruku aopatrne mu do nej vložila pohár.


  „Máte teplé ruky,“ skonštatovala znepokojene. Opäť sa načiahla, chcela mu priložiť ruku na čelo, ale dotkla sa jeho líca. „Prepáčte.“ Rýchlo sa odtiahla. „Nemáte teplotu?“


  „Nie, nemám,“ odvetil stroho aodložil pohár. Chytil ju za ruku apriložil si ju kčelu. „Je mi teplo, lebo všade vládne horúčava.“


  Cítil, alebo sa mu to aspoň zdalo, ako mu uhladila vlasy, než si znovu sadla. Nepochybne chcela pôsobiť materinsky, alen Elisina dlhá neprítomnosť spôsobila, že to gesto nevnímal ani zďaleka tak nevinne.


  „Ačo hlava, vaše lordstvo?“


  „Príšerne ma bolí. Aj chrbát mám ako vplameňoch ana koňa asi tak skoro nevysadnem. Poriadne ste mi naložili, apritom za dňa som to dievča mohol prinajhoršom obchytkávať.“


  Slabo zazívala.


  „Unavuje vás moja spoločnosť, pani Seatonová?“ Neurazil sa, no nechcel vyznieť tak skormútene.


  „Mám za sebou dlhý pracovný deň, vaše lordstvo. Na stredu chystáme veľký trh adnes sme skuchárkou pripravovali zásoby, lebo sa nám neplietli pod nohy lokaji.“


  „Takže ste vyčerpaná,“ uzavrel. „Choďte si oddýchnuť, pani Seatonová. Ľahnite si na pohovku vmojej obývačke. Ak budem potrebovať pomoc, zavolám vás.“ Vstala ana chvíľu zaváhala, akoby si chystala prednášku oslušnosti, náležitom správaní apodobných cnostiach, ktoré zväčša poznajú iba gazdiné.


  „Len choďte, pani Seatonová,“ naliehal. „Samota mi vyhovuje amám očom premýšľať. Určite tu nezaspím avy si potrebujete aspoň zdriemnuť. Všetci okrem mojej gazdinej dobre vedia, že gróf zWesthavenu svojich zamestnancov neobťažuje.“


  Buď ju upokojil, alebo jej aspoň vzal vietor zplachiet. Odišla anechala ho popíjať čaj vspoločnosti vlastných myšlienok.


  Uvažoval nad tým, ako krásne sa jej vôňa hodila do letnej noci. Vyvolávala túžbu ochutnať ju, zistiť, či chutí ako levanduľa, ruže azemolez. Rozmýšľal, kedy najal krásnu pani Seatonovú, omnoho mladšiu aúzkostlivejšiu, než bývajú gazdiné. Asi začiatkom jari, keď sa rozhodol odsťahovať sa zvojvodovho domu, lebo mal chuť zaškrtiť drahého otecka anekonečný zástup vzdialených sesterníc, ktoré mu matka predvádzala ako kobyly na dražbe.


  Celá táto záležitosť ho ponižovala. Chápal svojich rodičov - po strate dvoch synov zúfalo túžili po vnúčatách aspoň od tých zákonných dedičov, čo im ostali. Chápal aj bratov. Valentine radšej predstieral náklonnosť kmužskému pohlaviu - aspoň to tvrdil -, aby sa vyhol otcovmu obťažovaniu. Devlinovi potrvá roky, kým sa spamätá zWaterloo avojny na polostrove.


  Len jedna vec mu nebola celkom jasná. Pracovné povinnosti mu zaberali každučkú minútu voľného času. Ako si mal popritom nájsť ženu, ktorá by mu vyhovovala nielen vposteli, ale aj ako matka jeho detí akaždodennáspoločníčka pri raňajkách?


  


  „Westhaven!“ Elise preletela cez obývačku avtiahla ho do nadšeného objatia. „Chýbala som ti?“ Pritisla si ho kbujnému poprsiu apobozkala na líce. „Tvoja neprítomnosť ma úplne znivočila, Westhaven.“ Naďalej mu objímala rameno ahruďou sa oň opierala. „Ako si bezo mňa vydržal celý mesiac? Určite si zatiaľ poriadne vyvádzal, no už som sa vrátila, takže tvojmu trápeniu je koniec.“


  Štebotala,popritom zneho sťahovala oblečenie aon pocítil chvíľkovú nedočkavosť. Túžba bola telesná potreba podobne ako únava, hlad či neposednosť. Zvyčajne ju uspokojoval dvakrát týždenne, vposlednom čase skôr zriedkavejšie. Bez problémov sa vyrovnal stým, že Elise odišla na mesiac na akúsi vidiecku oslavu, ato ho trochu znepokojovalo.

